recursal/SuperWikiNEXT-32B huggingface dataset:
**Evin Rubar** (født 14. desember 1975) er en svensk fjernsynsjournalist av kurdisk opprinnelse. Hun er kjent for kontroversielle dokumentarer om bl.a. muslimske internatskoler og om «ekstremfeminisme» i Sverige.

Evin Rubar har mottatt *Stiftelsen Staten och Rättens* journalistpris (2003) for dokumentaren *I skolans våld* og TV-prisen Kristallen (2005) i kategorien «årets fornyer».

Hennes dokumentar *Könskriget* ble våren 2005 sendt i to deler på programmet *Dokument inifrån* på SVT, og førte til omfattende debatt om organisasjonen ROKS og om sosiologen Eva Lundgren. I mars 2006 ble dokumentaren dømt for partiskhet i den svenske granskningsnemnda for radio og fjernsyn. Rubar beskyldte da granskningsnemnda for å være partisk fordi nemndlederen, den konservative politikeren og nåværende kulturminister Lena Adelsohn Liljeroth, selv tidligere har vært aktiv i krisesenterbevegelsen. Rubars klage til Justitieombudsmannen ble imidlertid avvist og avgjørelsen om partiskhet derfor stående.[]

Filmografi
----------

* *I skolans våld*, 2003
* *I skolans våld 2*, 2004g
* *Könskriget*, 2005
* *Högerhoppet*, 2006
* *Det svenska sveket*, 2007
* *Rör inte min sup*, 2007
* *Syndabockarna*, 2008
* *Slaget om muslimerna*, 2009
* *Vårdlotteriet*, 2011

Referanser
----------

1. ↑  «Arkivert kopi» (PDF). Arkivert fra originalen (PDF) 27. september 2007. Besøkt 15. juni 2013.
2. ↑
3. ↑
***Sarabandus*** (noen ganger stavet *Helodes*) er slekt av hårbiller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

Utseende
--------

Middelsstore, avlangt ovale, blanke, mørkt rødbrune hårbiller. Antennene er forholdsvis lange (over halve kroppslengden) og trådformede.

Levevis
-------

De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. De voksne billene kan hoppe godt.

Utbredelse
----------

Slekten er utbredt i Nord-Amerika og Øst-Asia (Japan).

Systematisk innedling
---------------------

* Ordenen biller, Coleoptera
	+ Underordenen Polyphaga
		- Overfamilien hår- og dvergbiller, Eucinetoidea (=Scirtoidea)
			* Familien hårbiller, Scirtidae (=Elodidae, Helodidae)
				+ Underfamilien Scirtinae (=Cyphoninae)
					- Slekten ***Sarabandus*** Leech, 1955
						* *Sarabandus monticola* Nakane, 1963
						* *Sarabandus robustus* (LeConte, 1875)

Referanser
----------

1. ↑  «Artsdatabankens artsopplysninger». Artsdatabanken. 26. oktober 2020. Besøkt 26. oktober 2020.
2. ↑  «Artsdatabankens navneopplysninger med artstre». Artsdatabanken. 26. oktober 2020. Besøkt 26. oktober 2020.

Kilder
------

* Lawrence, J.F. Hastings, A.M. Dallwitz, M.J. Paine, T.A. Zurcher, E.J. Elateriformia (Coleoptera).

Eksterne lenker
---------------

* (en) *Sarabandus* i Global Biodiversity Information Facility Rediger på Wikidata

* (en) *Sarabandus* hos ITIS Rediger på Wikidata

* *Sarabandus* – detaljert informasjon på Wikispecies Rediger på Wikidata
Bremens senat holder til i Bremen rådhus
**Bremens senat** (tysk: Senat der Freien Hansestadt Bremen) er delstatsregjeringen i den tyske delstaten Bremen som omfatter byene Bremen og Bremerhaven. Regjeringssjefen kalles borgermester og de øvrige medlemmene av regjeringen senatorer.

Bremens senat er samtidig det øverste forvaltningsorgan i byen Bremen. Det øverste utøvende organ i Bremerhaven kalles Magistratet.

Senatet
-------

Senatet er regjeringen til såvel delstaten Bremen som byen ved samme navn. Bremens borgerskap velger senatets president og de enkelte senatorene for den aktuell valgperioden. Medlemmene av Senatet kan ikke samtidig være medlemmer av Bremens borgerskap.

Senatets president og dennes stedfortreder kalles borgermester og stillingen tilsvarer ministerpresidenten i andre tyske delstater, samt borgermestere i Hamburg og regjerende borgermester i Berlin.

Senatet er et kollektivorgan og borgermesteren har dermed ingen rett til ensidig å bestemme retningslinjene for regjeringens politikk. Dette er til forskjell fra for eksempel det som gjelder for Tysklands regjering, hvor forbundskansleren har en slik kompetanse.

Se også
-------

* Liste over Bremens borgermestre

Referanser
----------

1. ↑  «Senatskanzlei Weltkulturerbe Rathaus Bremen - Senat». *www.rathaus.bremen.de*. Besøkt 20. august 2019.

Eksterne lenker
---------------

* Hjemmesiden til Bremens senat, (Bremen rådhus) Besøkt 21. august 2012

Portal: Tyskland

|  |  |
| --- | --- |
| Oppslagsverk/autoritetsdata | GND
 |
Se også andre betydninger av overtid.
**Overtid**, **ekstra tid** eller **spilleforlengelse** er en ekstra spilletid som kan legges til hvis en lagspillkamp etter den ordinære spilletiden har et uavgjort resultat. I noen idretter som fotball og håndball er overtid håndtert ved hjelp av ekstraomganger, eller i andre idretter en kombinasjon av overtid og ekstraomganger.

Fotball
-------

I en fotballkamp, med ordinær spilletid på 90 minutter, legges det ofte til en tilleggstid av hoveddommeren, på grunn av stopp i spillet. Når ordinær spilletid og tilleggstid er passert uten at dommeren har blåst av kampen, spilles det på overtid.

Ekstraomgang i fotball spilles når det står uavgjort i en cupkamp etter full tid og kampen forlenges for å få en avgjørelse. Hver av de to ekstraomgangene varer 15 minutter. Hvis det fortsatt står uavgjort, skal kampen avgjøres med straffesparkkonkurranse.

### Eksempler

* I cupspillet i Mesterligaen og UEFA-cupen spiller hvert lag hjemme/borte, unntatt i finalen (da gjelder vanlige regler). Hvis et lag vinner 2–0 hjemme, men taper 0–2 borte, skal det spilles ekstraomganger fordi det er sammenlagt 2–2 i målforskjell.
* Dette gjelder også i den engelske FA-cupen, Ligacupen, NM i fotball og flere andre cuper.
* I et VM eller EM spilles det ekstraomganger om det står uavgjort i utslagsrundene (1/8-delsfinaler, kvartfinaler osv.).

Ishockey
--------

Utdypende artikkel: Overtid (ishockey)

Reglene for overtid er forskjellig fra liga til liga relatert til lengde og variant. Noen ligaer bruker en 5 minutters overtidsperiode med sudden death med kun 4 spillere på hvert lag etterfulgt av straffeslag, mens andre har 20 minutters ekstraomganger som fortsetter inntil et av lagene scorer. De mest utbredde variantene er:

* 4 løpere på hvert lag i en 5 minutters overtidsperiode etterfulgt av straffeslag
* 4 løpere på hvert lag i en 5 minutters overtidsperiode som ender med uavgjort hvis ingen scorer
* 5 løpere på hvert lag i 20 minutters ekstraomgang som gjentar seg inntil et av lagene scorer


|  |  |
| --- | --- |
| Oppslagsverk/autoritetsdata | Encyclopædia Britannica
 |
Brekkåsen (gaten)  Foto: Marius Aune 
Klemmets veg  Foto: Marius Aune Hovedinngangen til Brekkåsen skole  Foto: Marius Aune 
**Brekkåsen** er et byggefelt på Gimse i Melhus kommune. Navnet brukes mye om hele det nyeste byggefeltet (Brekkåsen og Klemmets veg), men en gate i byggefeltet har også dette navnet. Brekkåsen skole ligger i Klemmets veg. Boligene i Brekkåsen ble i all hovedsak bygd på slutten av 90-tallet, mens boligene i Klemmets veg ble bygd på 2000-tallet.

Klemmets veg
------------

Klemmets veg går fra Hollumveien til Bjønnveien. I enden ved Bjønnveien er veien stengt, etter et tidligere politisk vedtak, tatt før utbyggingen startet, før å redusere trafikken i Bjønnveien. Dette medfører at enkelte beboere får en omvei på 3 km, og derfor har flere beboere reagerer på stengingen. Vinteren 2007 startet enkelte å kjøre ved siden av veien (slik at man kom utenom sperringene). Det ble da oppgitt at man hadde fått lov til dette av grunneieren, noe grunneieren benektet. Trafikksikkerhetsutvalget i Melhus kommune har vært på befaring på stedet, og saken har vært oppe til debatt i både komité for teknikk og miljø i Melhus kommune og i kommunestyret flere ganger.

Referanser
----------

1. ↑  Grunneier avviser åkerkjøring[*død lenke*] -Gunn Heidi Nakrem, tronderbladet.no 20. februar 2008
2. ↑  Klemmets veg blir ikke åpnet[*død lenke*] – Gunn Heidi Nakrem, tronderbladet.no 7. juni 2008
**Ugandas generalguvernør** var et embete 1962–1963.

Rolle
-----

Generalguvernøren var den britiske monarkens representant i Uganda og utøvde mesteparten av monarkens myndighet. Generalguvernøren ble valgt på ubestemt tid og var i stillingen så lenge monarken ønsket det (At the Pleasure of the Monarch). 

Generalguvernøren ble kun utnevnt etter råd fra Ugandas regjering uten innblanding fra den britiske regjeringen.

I tilfelle stillingen ble ledig skulle Ugandas høyesterettsjustitiarius tjene som administrator (Officer Administering the Government). 

I 1963 ble Uganda republikk og generalguvernøren ble etterfulgt av en president.

|  | Bilde | Navn(født–død) | Embetstid | Monark |
| --- | --- | --- | --- | --- |
| Governor-General and Commander-in-Chief of Uganda(Ugandas generalguvernør og øverstkommanderende) |
| 1 |  | **Walter Coutts**(1912–1988) | 9. oktober 1962–9. oktober 1963 | **Elizabeth II** |

Se også
-------

* Liste over Ugandas presidenter
* Liste over Ugandas statsministre

Kilder
------

* «Uganda: Governors-General: 1962–1963». *Achontology.org*. Besøkt 27. juli 2019.
Overvann er en samlebetegnelse på nedbør og smeltevann som renner av på tette overflater. Håndtering av overvann kan skje ved å enten lede vannet ned i rør og bort til et utløp eller en resipient (tradisjonell metode), eller man kan ta i bruk såkalte LOH-tiltak (lokal overvannshåndtering, også kalt LOD-tiltak (lokal overvannsdisponering).

Overvannsavløp til Østersjøen i Ystad.
Den første metoden har lenge vært vanlig, men med stadig større nedbørsmengder, grunnet klimaendringer, vil kapasiteten til ledningsnettet sprenges, og man vil få oversvømmelser. 

Den andre metoden tar i bruk løsninger som infiltrerer, fordrøyer eller leder vannet bort i åpne flomveier. Man har da mulighet til å ta i bruk vannet som et estetisk element og en ressurs for rekreasjon (Lindholm & Bjerkholt, 2010). Eksempler på LOH-tiltak er grønne tak og vegger, permeable dekker, plastkasett-/steinfyllingsmagasin, regnbed, åpne flomveier, gresskledde grøfter (swales/vadi) og fordrøyningsdammer.

Overvann og utbygging

Det er i bynære strøk (som Oslo-regionen, Bergen, Trondheim og Stavanger-Sandnes) vanlig at grønne overflater blir disponert til boligfelt eller samferdselsprosjekt. Dette bidrar til at eksisterende kommunalt eller privat nett av vannrør blir belasta mer enn før utbygging. Utbygging skjer ofte med materialer som ikke absorberer regnvann eller annen nedbør. Derfor er det i lys av klimaendringene viktig å få flere grønne overflater når det skal bygges. Det finnes ikke mange metoder for å sikre dette, men en lovende metode er "blå-grønn arealfaktor" der kommunen eller annen myndighet setter krav om at en viss andel av bygningene eller uterommene skal ha grønne eller på annen måte vann-gjennomtrengelige overflater.

Litteratur
----------

* Lindholm / Bjerkholt (2010) *Vannteknikk for landskapsingeniører*, Universitetet for miljø- og biovitenskap.

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data)
 |
**Clapham** er en liten landsby i det verdslige sognet Clapham cum Newby i distriktet Craven i grevskapet North Yorkshire i England. Landsbyen lå tidlige i det historiske West Riding of Yorkshire. Den er innenfor nasjonalparken Yorkshire Dales, beliggende 10 km nord for byen Settle og rett utenfor motorveien A65.

Stedet er et vanlig utgangspunkt for fotturer til toppen av Ingleborough, en av Yorkshire Three Peaks. Stien fra Clapham til fjellet går også forbi inngangen til Ingleborough-grotten. I 1947 ble Trow Ghyll-skjelettet funnet i en grotte over landsbyen.

Clapham jernbanestasjon betjenes av Northern Rail. Botanikeren Reginald Farrer (1880–1920) vokste opp i Clapham.

Referanser
----------

1. ↑  «Ingleborough Cave» Arkivert 1. november 2015 hos Wayback Machine.
2. ↑  «Farrer, Reginald 1880-1920», Ohio State University. 2002. Arkivert fra originalen den 4. mai 2007.

Eksterne lenker
---------------

(en) Clapham, North Yorkshire – kategori av bilder, video eller lyd på Commons


* Clapham village
* Ingleborough Cave
* Cave Rescue Organisation

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** BBC Things
 |
**Jarosław Mądry** (født 31. mars 1968) er en polsk tidligere skihopper som representerte WKS Legia Zakopane.

Han deltok i verdenscupen i årene 1987-1993, men greide aldri å komme blant de 15 beste og ta verdenscuppoeng. Hans beste sammenlagtplassering i den tysk-østerrikske hoppuka var 72.-plass i 1988/89. I skiflygings-VM i Oberstdorf i 1988 ble han nummer 41 av 50 deltakere. I VM i Lahtis i 1989 ble han nummer 56 av 64 deltakere i normalbakken, 58 av 65 i storbakken, og var på det polske laget som ble nummer 12 av 15 lag i lagkonkurransen. Han ble polsk mester i stor bakke i 1990.

Referanser
----------

Kilder
------

* FIS Ski Jumping: Jaroslaw Madry[*død lenke*] (besøkt 4. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Mistrzowie Polski w skokach narciarskich w latach 1920-2002 (besøkt 4. august 2012)

Eksterne lenker
---------------

* (en) Jarosław Mądry – FIS (skihopping) Rediger på Wikidata

* (en) Jarosław Mądry – TheSports.org Rediger på Wikidata
**Jaroslav Volak** (født 7. juli 1915) var en østerriksk håndballspiller som deltok i de olympiske leker 1936 i Berlin.

Volak vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Volak spilte tre kamper i OL-turneringen.

OL-medaljer
-----------

* 1936 Nazi-Tysklands flagg Berlin – Sølv Sølv i håndball Østerrikes flagg Østerrike

Eksterne lenker
---------------

* (en) Jaroslav Volak – Olympics.com Rediger på Wikidata

* (en) Jaroslav Volak – Olympic.org Rediger på Wikidata

* (en) Jaroslav Volak – Olympedia Rediger på Wikidata

* (en) Jaroslav Volak – Sports-Reference (OL-resultater – arkivert) Rediger på Wikidata

* (en) Jaroslav Volak – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Geni
 |
**Jarosław** (ukrainsk *Ярослав* (*Jaroslav*)) er en by og gmina i det subkarpatiske voivodskap i Polen ved elven San. Den var tidligere møteplass for polsk, ukrainsk og jødisk kultur. Byen er kjent for sine mange severdigheter og er et viktig transportknutepunkt og handelssenter. I årene 1975–1998 var byen del av Przemyśl-voivodskapet, og hadde i 2006 over 40 000 innbyggere.

Historie
--------

Byen ble grunnlagt av den ukrainske prinsen Jaroslav den vise i det 11. århundre. Den fikk magdenburgske byrettigheter av den polske prinsen Władysław Opolczyk i 1375. Byen utviklet seg raskt til å bli et viktig senter for handel og en havn ved elven San, og opplevde sin storhetstid i det 16. og 17. århundre. Jarosław ble krysset av handelsruter som forbandt Schlesien med Ruthenia og Danzig med Ungarn, og kjøpmenn fra land som Spania, England, Finland, Armenia og Persia kom for å besøke noen av Polen og Europas største markeder som ble holdt i byen. I 1574 ble et jesuittkollegium etablert i Jarosław. 

På 1590-tallet plyndret tatarer fra Det osmanske rike nærliggende landsbyer. De greide ikke å komme seg gjennom bymurene, men angrepene reduserte byens økonomiske styrke. Pestutbrudd på 1620-tallet og den svenske invasjonen av 1655-1660 begrenset ytterligere byens status. Under den store nordiske krig av 1700-1721 ble regionen gjentatte ganger plyndret av russiske, saksiske og svenske styrker. 

Jarosław kom under Østerrike etter Polens første deling i 1772 men kom tilbake til Polen etter at landet på ny ble selvstendig i 1918. Etter andre verdenskrig kom byen igjen under Polen.

Vennskapsbyer
-------------

Dingelstädt, Humenne, Javoriv, Michalovce, Orange, Schönebeck, Vyškov, Uzjhorod

Bildegalleri
------------

* Rådhuset i JarosławRådhuset i Jarosław

Referanser
----------

1. ↑  ; besøksdato: 5. oktober 2022; filformat: JSON.

Eksterne lenker
---------------

* (pl) Offisielt nettsted Rediger på Wikidata

* (en) Jarosław – kategori av bilder, video eller lyd på Commons Rediger på Wikidata

* (en) Jarosław – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brockhaus Enzyklopädie **·** GND **·** GeoNames **·** MusicBrainz
 |
**Jarosław Marycz** (født 17. april 1987 i Koszalin) er en polsk landeveissyklist. Han sykler for CCC Polsat Polkowice.

Meritter
--------


2005
2.-plass sammenlagt, Giro della Lunigiana
2. etappe
2007
2.-plass, Piccola Coppa Agostoni
4. etappe, Tour du Loir-Et-Cher
3.-plass, Coppa Citta' di Asti (U23)
2008
1st, GP Inda

Berner Rundfahrt
Trofeo Alcide Degasperi
Polens flagg Polsk U23 Tempo-mester
3.-plass, GP Cristal Energie
3.-plass, La Roue Tourangelle
3.-plass, Coppa della Pace
2009
Coppa G. Romita
Polens flaggPoland U-23 time trial champion
2.-plass, Europeisk U23-Mesterskap Landevei
3. etappe, Tour de Slovaquie
2010
Polens flagg Polsk Mester Tempo
2012
4.-plass, Nasjonalt mesterskap Landevei
2014
Sammenlagt, Dookola Mazowsza

Referanser
----------

Eksterne lenker
---------------

* (en) Jarosław Marycz – UCI Rediger på Wikidata

* (en) Jarosław Marycz – ProCyclingStats Rediger på Wikidata

* (en) Jarosław Marycz – Cycling Archives Rediger på Wikidata

* (en) Jarosław Marycz – Cycling Quotient Rediger på Wikidata

* (en) Jarosław Marycz – CycleBase Rediger på Wikidata

* (en) Jarosław Marycz – TheSports.org Rediger på Wikidata
**Jaroslav Walter** (født 6. januar 1939 i Sobědraž, død 20. juni 2014 i Bratislava) var en tsjekkoslovakisk ishockeyspiller som deltok i de olympiske vinterleker 1964 i Innsbruck.

Walter vant en olympisk bronsemedalje i ishockey under vinter-OL 1964 i Innsbruck. Han var med på det tsjekkoslovakiske laget som kom på tredjeplass i turneringen bak Sovjetunionen og Sverige. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng. Walter spilte åtte kamper og scoret fire mål i OL-turneringen.

OL-medaljer
-----------

* 1964 Østerrikes flagg Innsbruck - Bronse Bronse i ishockey Tsjekkoslovakias flagg Tsjekkoslovakia

Referanser
----------

1. ↑   Records of persons of interest, svazky.cz[Hentet fra Wikidata]

Eksterne lenker
---------------

* (en) Jaroslav Walter – Olympedia Rediger på Wikidata

* (en) Jaroslav Walter – Sports-Reference (OL-resultater – arkivert) Rediger på Wikidata

* (cz) Jaroslav Walter – Tsjekkias olympiske komité Rediger på Wikidata

* (en) Jaroslav Walter – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF
 |
**Cornelia Pröll** (født 21. januar 1961 i Kleinarl) er en tidligere østerriksk alpinist, og en yngre søster av Annemarie Moser-Pröll.

I 1979 ble Cornelia Pröll østerriksk mester i utfor. På begynnelsen av 1980-tallet gjorde hun det også bra i utforrenn i verdenscupen. I løpet av karrieren vant hun et verdenscuprenn, utforrennet i Pfronten i 1981, og kom i tillegg på andreplassen i Pfronten i 1980. Ytterligere to pallplasseringer, begge tredjeplasser, oppnådde hun i 1981 under utforrennene i Megève og Haus im Ennstal. I sin beste sesong (1980/81) ble hun nummer tre sammenlagt i utforcupen, bak de sveitsiske løperne Marie-Therese Nadig og Doris de Agostini.

Hun la opp etter sesongen 1982/83.

Referanser
----------

1. ↑   Salzburgwiki, Salzburgwiki ID 7750[Hentet fra Wikidata]

Eksterne lenker
---------------

* (en) Cornelia Pröll – Olympedia Rediger på Wikidata

* (en) Cornelia Pröll – Sports-Reference (OL-resultater – arkivert) Rediger på Wikidata

* (en) Cornelia Pröll – FIS (alpint) Rediger på Wikidata

* (en) Cornelia Pröll – ski-db.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Cornelis Evertsen den unge** (født i Vlissingen 16. april 1628 – død samme sted 20. september 1679) var en nederlandsk admiral som levde i det 17. århundre.

Cornelis Evertsen var sønn av admiral-løytnant Johan Evertsen og admiral-løytnant Cornelis Evertsen den gamles nevø. Fra tid til annen blir han forvekslet med onkelens sønn, Cornelis Evertsen den yngste. Familien Evertsen har gjennom flere år tjent i Zeelands marine.

I 1652, under den første engelsk-nederlandske krig, var Cornelis kaptein på skipet «Vlissingen», et direksjonsskip (privat krigsskip) fra Vlissingen, utrustet med 26 kanoner. Ifølge en liste i et av Witte de Withs brev fra mai 1653 hadde han da kommandoen over et av Staten-Generaals skip som hadde 28 kanoner og en besetning på 95 mann, muligens var dette «West Cappel» som var under hans kommando i slaget ved Gabbardbank.

I 1661 var han kaptein på «Delft», et skip i De forente Nederlandenes middelhavsflåte. Etter slaget ved Lowestoft i 1665 (under den andre engelsk-nederlandske krig) ble han utnevnt til schout-bij-nacht ved Zeelands admiralitet. Han deltok i det firedagers sjøslaget fra skipet «Zierikzee». I 1666, samme år som hans far og onkel døde, ble han utnevnt til viseadmiral. I 1667 deltok han i raidet på Medway under Michiel de Ruyters ledelse.

Med «Zierikzee» som flaggskip deltok han i alle sjøslagene under den tredje engelsk-nederlandske krig og under den fransk-nederlandske krigen deltok han i Michiel de Ruyters mislykkede ekspedisjon mot øyen Martinique i 1674. Sammen med Cornelis Tromp, øverstkommanderende for den danske flåten, kjempet han i 1676 mot svenskene under den skånske krig. I 1678 kommanderte han en hjelpeflåte som ble sendt for å bistå Spania sjøkrigen mot Frankrike (1672-'78), og i mars samme år fant en trefning sted ved Ouessant der hans motpart var den franske kontreadmiralen Château-Renault.

Referanser
----------

1. 1 2   Biografisch Portaal, oppført som Cornelis Evertsen, Biografisch Portaal number 16550494, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** BPN **·** BPN
 |
**Cormic F. Cosgrove** (født 15. februar 1869, død 6. juli 1930 i St. Louis i Missouri) var en amerikansk fotballspiller som deltok i de olympiske leker 1904 i St. Louis.

Cosgrove vant en olympisk bronsemedalje i fotball under OL 1904 i St. Louis. Han var med på det amerikanske laget *St. Rose Parish*, som kom på tredjeplass i fotballturneringen bak det canadiske laget *Galt Football Club* og *Christian Brothers College* fra USA. *St. Rose Parish* tapte første kampen med 0-4 til det canadiske laget som også vant over det andre amerikanske laget, *Christian Brothers*, med 7-0 og ble olympiske mestere i fotball.

De amerikanske lagene *St. Rose Parish* og *Christian Brothers College* spilte siden tre kamper innen de kunne kåre en sølvvinner. De to første kampene endte 0-0 og den tredje kampen vant *Christian Brothers College* med 2-0. Det var kun tre lag som deltok i fotballturneringen som ble gjennomført 16. til 23. november 1904. 
Cosgrove spilte alle fire kampene.

OL-medaljer
-----------

* 1904 USAs flagg St. Louis - Bronse Bronse i fotball, USAs flagg USA

Eksterne lenker
---------------

* (en) Cormic Cosgrove – Olympedia Rediger på Wikidata

* (en) Cormic Cosgrove – Sports-Reference (OL-resultater – arkivert) Rediger på Wikidata

* (en) Cormic Cosgrove – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Oversvømmelsen av Guleelven i 1048** var en naturkatastrofe ved Guleelven i Kina utløst av at en faskin ved byen Shanghu brast.

Flomkatastrofen ble forverret av at den fulgte tett på en stor flom i 1034 som man ikke hadde kommet seg etter og som hadde etterlatt seg store skader og svakheter som ikke hadde latt seg reparere til tross for fem års anstrengelser. Man hadde forsøkt å tvinge elven tilbake i sitt gamle leie, men måtte melde pass i 1041, og forsøkte så å sikre de nye nedre løpene.

Disse arbeider var ennå ikke sluttført i 1048. Den nye flommen endret igjen Guleelvens hovedløp, ved det at den forente seg med nedre del av elven Hai og forårsaket nye store skader i Songdynastiets nordige provinser. Deres inntekter sank nå til bare en femtedel av det de hadde vært før 1034.

Det nye elveløpet holdt seg frem til oversvømmelsen i 1194. I dette hundreåret rykket kystlinjen ved det moderne Tianjin utover med om lag 23 kilometer.

Referanser
----------

1. 1 2 3  Elvin, Mark & Liu Cuirong (red.) *Studies in Environment and History:* *Sediments of Time: Environment and Society in Chinese History*, s. 555. Cambridge Uni. Press, 1998. ISBN 0-521-56381-X. Sjekket 10. juli 2012.
*For Otto Falkenberg fra Oslo, se Otto Falkenberg (1885–1969)*

**Otto Gabriel Grubbe Dietrichson Falkenberg** (født 9. januar 1885 i Stjørdal, død 21. juli 1977 i Oslo) var en norsk forretningsmann og seiler.

Han var sønn av distriktslege Johannes Emil Falkenberg fra Fredrikstad og Hanna Berntine Rise fra Stjørdal. Otto Falkenberg vokste opp i Alversund og Bergen, der faren hadde sitt virke. Han seilte i utenriksfart i tenårene. Senere gikk han inn i merkantile stillinger som blant annet kontorist ved et handelshus i Dunkerque i Frankrike og regnskapsfører ved Ingeniør M.O. Schøyens Bilcentraler AS i Oslo. Han ble etterhånden eiendomsmegler i hovedstaden.

I 1947 ble Falkenberg dømt til straffarbeid, bøter og tap av bevillingen som eiendomsmegler i tre år under landssvikoppgjøret.

Falkenberg var medlem av Kongelig Norsk Seilforening i Oslo. Falkenberg ble olympisk mester i seiling under sommer-OL i 1920 i Antwerpen. Han vant sammen med Willy Gilbert, Arne Sejersted, Trygve Schjøtt, Charles Arentz, Robert Giertsen og Halfdan Schjøtt olympisk gull i klassen *10 meter type 1919* med den norske båten «Mosk II». Det var kun én båt i denne klassen.

OL-medaljer
-----------

* 1920 Belgias flagg Antwerpen - Gull **Gull** i seiling, 10-metersklassen type 1919

Referanser
----------

1. ↑  «Folketelling 1900 for 1301 Bergen kjøpstad. Otto Gabriel Grubbe Falkenberg». Digitalarkivet. Besøkt 14. juni 2014.
2. ↑  Sørensen, Terje. «Familien Anne Gurine Halvorsdatter Sandfærhus og Ole Sivertsen Rise». Yrjar heimbygdslag. Besøkt 14. juni 2014.
3. ↑  «Emigranter over Bergen 1874-1930. Otto Gabriel Gribbe Dietrichson Falkenberg». Digitalarkivet. Besøkt 14. juni 2014.
4. ↑  «Folketelling 1910 for 1301 Bergen kjøpstad. Otto Falkenberg». Digitalarkivet. Besøkt 14. juni 2014.
5. ↑  «Kommunal folketelling 1923 for 0301 Kristiania kjøpstad. Otto Gabriel Grubbe Dietrichson Falkenberg». Digitalarkivet. Besøkt 14. juni 2014.
6. ↑  «Landssvikdommer i Oslo». *VG*: 8. 27. februar 1947.

Eksterne lenker
---------------

* (en) Otto Falkenberg – Olympedia Rediger på Wikidata

* (en) Otto Falkenberg – Sports-Reference (OL-resultater – arkivert) Rediger på Wikidata

* (en) Otto Falkenberg – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni **·** GND
 |
Exekias' signatur som keramiker: ΕΧΣΕΚΙΑΣ ΕΠΟΙΕΣΕ («Exekias lagde meg»), ca. 550–540 f.Kr. Louvre F 53.
Kylix med Dionysos på et skip, en av de mest kjente greske vaser, er laget og signert av Exekias.
**Exekias** var en gresk keramiker og vasemaler som virket i Athen omkring 550–525 f.Kr. Han arbeidet mest innen svartfigurstil, og regnes som en av de største innen stilen. Exekias eksporterte til andre regioner, spesielt Etruria. 

Hans verker kjennetegnes av storslagne komposisjoner, presist håndverk og subtil indivualisering av figurene utover de grenser man ellers ser i svartfigurstilen. Han var også innovativ både som keramiker og maler, og eksperimenterte såvel med nye former som med nye dekorasjonsteknikker som en korallrød glasur som fremhevet leirens farge.

Elleve vasert signert av Exekias er bevart, og i tillegg er omkring 25 andre vaser og plaketter attribuert til ham på stilistisk grunnlag. Et av hans best kjente verker er en amfora i Vatikanmuseene, som viser Ajax og Akhilleus som spiller et spill utenfor Troja. Vasen har innskriften *Exekias egraphse kapoiese*, «Exekias malte og lagde [meg]». 

Han malte også andre scener fra den trojanske krig, som Akhilleus som drepet Penthesileia, og Ajax som forbereder seg til å begå selvmord. Han står også bak en kylix som viser Dionysos på et skip; dette er en av de mest kjente og mest avbildede greske vaser. Den er signert *Exekias epoiese*, «Exekias lagde [meg]». Gjentagelsen av Ajax som figur kan tyde på at han var fra Salamis. 

Det er sannsynlig at han også hadde en større produksjon av enklere vaser, ettersom den kjente produksjonen er for liten til å ha gitt nok inntekt. Disse er det vanskelig å knytte til ham på stilistisk grunnlag, og det er ikke funnet enklere, signerte vaser.

Eksterne lenker
---------------

* (en) Exekias – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** Discogs
 |
**Gotha** er en by i fristaten Thüringen i Tyskland. Byen har ca. 46 000 innbyggere og er dermed den femte største i delstaten.

Historie
--------

Gotha nevnes i 775 og omtales i 1189 som by. Residensstad fra 1640 og fra 1826 til 1918 sammen med Coburg i Sachsen-Coburg und Gotha. I 1820 ble det første tyske forsikringsselskap Gothaer Versicherung grunnlagt i byen. I 1875 ble Sozialistische Arbeiterpartei Deutschlands (1875) senere omdøpt til SPD, grunnlagt i vertshuset Tivoli i Gotha. Samme år ble Gothaprogrammet dannet.

Tidligere sto Gotha i et konkurranseforhold til Weimar, det andre sentrum i det ernestinske-dynastiet. Mens Weimar utviklet seg til et kunstnerisk sentrum, ble Gotha et sentrum for naturvitenskap. Naturvitenskapsmuseet har idag lokaler i Friedensteinslottet.

Den tyske adelskalenderen Almanach de Gotha, gjerne kalt der Gotha ble trykt i byen.

Severdigheter
-------------

Barokkslottet Friedenstein dominerer bybildet. Det var tidligere residens for hertugene av Sachsen-Gotha-Altenburg og Sachsen-Coburg og Gotha. Slottsmuseet inneholder store kunstskatter fra antikken til vår tid. I det vestre tårnet på slottet ligger Ekhofteatret, som er Tysklands eldste barokke slottsteater. Slottet rommer også et museum for regional historie og folkekultur. Under slottet og slottsparken strekker kassemattene fra 1600-tallet seg i 2,5 kilometers lengde.

Det gamle rådhuset har en nordvegg som hører til de fineste renessansefasadene i delstaten. Augustinerkirken og Margaretakirken er begge fra middelalderen.

Forsikringsmuseen (*Haus der Versicherungsgeschichte*) forteller historia om brann- og skadeforsikring.

Næringsliv
----------

Byen var kjent for sin jernbanevogn- og flyindustri. Idag produseres bl.a. deler til laste- og personbiler.

Inntil 2009 ble Gotano vermut produsert i området.

Bilder
------

* Det gamle rådhusetDet gamle rådhuset
* Det nye rådhusetDet nye rådhuset
* KulturhusetKulturhuset
* Friedrichsthal slottFriedrichsthal slott
* OrangerihagenOrangerihagen
* Mönchshof slottMönchshof slott

Referanser
----------

1. ↑  «Alle politisch selbständigen Gemeinden mit ausgewählten Merkmalen am 31.12.2018 (4. Quartal)». Statistisches Bundesamt. Arkivert fra originalen 10. mars 2019. Besøkt 10. mars 2019.
2. ↑   (på de) *Tysklands kommuneregister (4. kvartal 2022)*, Statistisches Bundesamt, 12. januar 2023, Wikidata Q116783074,

Eksterne lenker
---------------

* (de) Offisielt nettsted Rediger på Wikidata

* (en) Gotha – kategori av bilder, video eller lyd på Commons Rediger på Wikidata

* (en) Gotha – galleri av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** GND **·** LCCN **·** SUDOC **·** NKC **·** GeoNames **·** MusicBrainz
 |
***Kongsposten*** var en av de illegale avisene som ble utgitt under den tyske okkupasjonen av Norge under andre verdenskrig. Den kom ut i Flekkefjord.

*Kongsposten* ble utgitt fra august til desember 1941, og var en stensilert avis. Utgivere var blant andre Ola Eide, Tor Njaa, Gudmund Seland, Johannes Seland og Gunvald Tomstad. Gruppa kunne distribuere den illegale avisen portofritt gjennom posten med Quislings «solmerke» på konvoluttene. På denne måten ble avisen sendt i posten fra Kristiansand.

Den spesielle forsendelsen ble mulig fordi Tomstad hadde meldt seg inn i NS for å dekke en illegal radiosender gruppa drev. I NS ble han utnevnt til propagandaleder for NS i Vest-Agder, og fikk dermed fri tilgang til postdistribusjon. *Kongsposten* ble til sluttet stanset fordi gruppa bak avisen måtte sikre driften av radiostasjonen.

Av deltagerne i gruppa mistet Tor Njaa senere livet i tysk fangenskap.

Referanser
----------

1. ↑  Side 18. Hans Luihn (red): *Illegale aviser 1940 – 1945*. AL Biblioteksentralen (1995) ISBN 82-7022-165-1
2. ↑  Side 117. Hans Luihn: *De illegale avisene*, Universitetsforlaget (1960)

Portal: Andre verdenskrig
**Amédée Gordini** (født 23. juni 1899, død 25. mai 1979) var en italienskfødt rallyfører og grunnlegger av sportsbilmerket Gordini i Frankrike. 

Gordini ble født i Bazzano i provinsen Bologna i Nord-Italia. Han ble tidlig fascinert av biler og racing, og allerede tidlig i tenårene arbeidet han som mekaniker for Alfieri Maserati. Etter å ha tjenestegjort i den italienske hæren under den første verdenskrig bosatte han seg ​​i Paris og kjørte biler for Fiat i Grand Prix-arrangementer og ved 24-timersløpet i Le Mans. 

I 1930 begynte han hos Simca og arbeidet med å forbedre deres motorer, og i denne perioden grunnla han Gordini-selskapet for å bygge en serie sportsbiler for racing. I 1940 ble hans sønn Aldo med i teamet som mekaniker og sporadisk sjåfør.

Bilene som Amédée Gordini sendte til racingbanen i Le Mans var i toppklasse. Gordini ble etterhvert en legendarisk motortuner i Frankrike og fikk tilnavnet *Le sorcier* («Trollmannen»). Han fikk Grand Prix-ytelse ut av vanlige motorer, en prestasjon ingen trodde var mulig. Den nasjonale bilmuseet i Mulhouse (Musée National de l'Automobile de Mulhouse) har i sin samling flere Grand Prix- og roadracingbiler av Gordinis varemerke. Her finnes en «Type 16 Grand Prix» fra 1954, en enkeltseters «Type 32» fra 1956 og «Gordini 26 S», bilen som ble kjørt av den berømte franske forfatterinnen Françoise Sagan.

Etter andre verdenskrig ble det stadig vanskeligere å skaffe økonomisk støtte til racing og Gordinis lange forhold til Simca endte i 1956. Men han ble engasjert av Renault og Gordini var spesielt med og utviklet Renault Caravelle, Renault 5 Alpine Turbo, Renault 8, Renault 12 og Renault 17, blant andre. Renault Gordinis modeller kjennetegnes (vanligvis) ved blå farge med to langsgående parallelle striper over bilens venstre side.

I 1953 ble Amédée Gordini tildelt Æreslegionen av den franske regjering. 

Amédée Gordini døde 1979 i Paris og ble gravlagt på Montmartre kirkegård.

Bilder
------

* Gordini Type 32Gordini Type 32
* Renault 8 GordiniRenault 8 Gordini

Referanser
----------

1. 1 2 3 4   Archives de Paris[Hentet fra Wikidata]
2. 1 2   Social Networks and Archival Context, SNAC Ark-ID w6j98w6c, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data)
 |
**KF Shkëndija** (makedonsk: ФК Шкендија, translit. FK Shkendija) er en fotballklubb basert i byen Tetovo i Makedonia. For tiden så spiller klubben i den øverste makedonske førsteligaen. Deres hjemmebane er Ecolog Arena som har en publikumskapasitet på 15 000. Sesongen 2010/11 vant klubben sin første tittel i den øverste makedonske ligaen.

Historie
--------

KF Shkendija ble stiftet den 29. august 1979 av etniske albanere fra Tetovo. Formålet med klubben var å danne en klubb der albanere i hele Jugoslavia kunne forene seg for å støtte en klubb for albanere. Klubbens farger er rød og svart.

Supporterklubb
--------------

Supporterne til KF Shkendija kalles for Ballistët.

Rivalitet
---------

Å være en klubb med albansk bakgrunn, så har KF Shkendija rivaliseringer med de fleste makedonske fotballklubber. Klubbens største rivalitet er med FK Teteks og FK Vardar. Rivaliteten mellom KF Shkendija og FK Teteks er en av de største og mest oppvarmende rivaliteter i Makedonia.

Meritter
--------

Prva Liga 2010–11, 2017–18

Eksterne lenker
---------------

* Offisielt nettsted Rediger på Wikidata

* (en) KF Shkëndija – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** SUDOC
 |
**Boško Vuksanović** (serbisk: Бошко Вуксановић; født 4. januar 1928, død 4. april 2011) var en jugoslavisk vannpolospiller som deltok de olympiske leker 1952 i Helsingfors og 1956 i Melbourne.

Vuksanović vant en olympisk sølvmedalje i vannpolo under OL 1952 i Helsingfors. Han var med på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden: 2-2 mot Ungarn, og 4-2 over USA og 3-1 over Italia. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Vuksanović spilte seks kamper i OL-turneringen.

OL-medaljer
-----------

* 1952 Finlands flagg Helsingfors - Sølv Sølv i vannpolo, Jugoslavias flagg Jugoslavia

Referanser
----------

1. ↑   www.b92.net[Hentet fra Wikidata]

Eksterne lenker
---------------

* (en) Boško Vuksanović – Olympics.com Rediger på Wikidata

* (en) Boško Vuksanović – Olympic.org Rediger på Wikidata

* (en) Boško Vuksanović – Olympedia Rediger på Wikidata

* (en) Boško Vuksanović – Sports-Reference (OL-resultater – arkivert) Rediger på Wikidata

* (hr) Boško Vuksanović – Kroatias olympiske komité Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Božo Vuletić** (født 1. juli 1958 i Dubrovnik i nåværende Kroatia) var en jugoslavisk vannpolospiller som deltok i de olympiske leker 1984 i Los Angeles.

Vuletić ble olympisk mester i vannpolo under Sommer-OL 1984 i Los Angeles. Han var med på det jugoslaviske laget som vant vannpoloturneringen foran USA og Vest-Tyskland. Jugoslavia vant finalegruppen som besto av fem lag med ni poeng, samme som USA men med bedre målforskjell. Kampen mellom USA og Jugoslavia ble uavgjort 5-5. Vuletić spilte åtte kamper og scoret fem mål i OL-turneringen.

OL-medaljer
-----------

* 1984 USAs flagg Los Angeles - Gull **Gull** i vannpolo, Jugoslavias flagg Jugoslavia

Eksterne lenker
---------------

* (en) Božo Vuletić – Olympics.com Rediger på Wikidata

* (en) Božo Vuletić – Olympic.org Rediger på Wikidata

* (en) Božo Vuletić – Olympedia Rediger på Wikidata

* (en) Božo Vuletić – Sports-Reference (OL-resultater – arkivert) Rediger på Wikidata

* (hr) Božo Vuletić – Kroatias olympiske komité Rediger på Wikidata
*Pokerfjes (andre betydninger)*

***Pokerfjes*** er en norsk TV-quiz som gikk på NRK2 fra 2002 til 2004. Programmene var lagt opp som en blanding av spørrelek og poker-gambling. Spørsmålene ble hentet fra seks ulike kategorier. I tillegg viste man videoklipp tilknyttet noen av spørsmålene. Det var fire deltakere i hvert program. Programmet ble ledet av Stig Hernes fra 2002 til 2003, og av Linn Mevold Skogheim fra 2003 til 2004. Programmet gikk på tirsdager og torsdager.

En sesong av Pokerfjes besto 29 program. Sesongen var bygget opp etter cup-prinsippet. Det deltok i alt 64 spillere, som ble fordelt til de 16 programmene som utgjorde de innledende rundene. Spillerne startet med 100 000 poeng hver "på konto". Den med flest poeng ved programslutt vant den store hovedpremien.

Første sesong hadde seertall som lå på mellom 50 000 og 90 000.

Referanser
----------

1. 1 2  «NRK.no - Pokerfjes - Dette er Pokerfjes - Spilleregler». *www.nrk.no*. Besøkt 10. oktober 2016.
2. ↑  «Spilleglede». *arkiv.nrk.no*. 2002. Besøkt 10. oktober 2016.
3. ↑  «TV-toppen høsten 2002». *VG*.
**Partido Democrático Trabalhista** (PDT – Det Demokratiske Arbeiderparti) er politisk parti til venstre i brasiliansk politikk. Partiet ble dannet i 1979 av sosialisten Leonel Brizola i et forsøk på å samle venstresiden mot slutten av militærdiktaturet (1964–85). Partiet sluttet seg til Sosialistinternasjonalen i 1986.

Leonel Brizola så partiet som en oppfølger til Partido Trabalhista Brasileiro (PTB – Det Brasilianske Arbeiderparti) som ble forbudt av de militære i 1965 og hadde egentlig tenkt å benytte det opprinnelige partinavnet. En navnestrid med annen gruppering førte immedlertid til det nye navnet PDT.

Leonel Brizolas svigerbror, João Goulart, ledet PTB fra 1952 til 1964 og var den siste demokratisk valgte president i Brasil før militærkuppet i 1964. Getúlio Vargas, som av mange er ansett som den kanskje mest betydningsfulle presidenten i Brasils historie, var blant initiavtivtakerne da PBT ble stiftet i 1945 og vant valget i 1951 som partiets kandidat.

Referanser
----------

1. ↑  .

Eksterne lenker
---------------

* (pt) Offisielt nettsted Rediger på Wikidata

* (en) Partido Democrático Trabalhista – kategori av bilder, video eller lyd på Commons Rediger på Wikidata
* (pt) Partido Democrático Trabalhista på Twitter Rediger på Wikidata

* (pt) Partido Democrático Trabalhista på Facebook Rediger på Wikidata

* (pt) Partido Democrático Trabalhista på Instagram Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** BBC Things
 |
Snerk på risgrøt
**Snerk** er den hinnen som danner seg på varme, ofte melkeholdige væsker som får stå i ro uten å bli agitert (omrørt eller ristet) under nedkjøling.

Melkesnerk dannes ved at proteinene albumin og globulin, som forekommer i melk, stivner under oppvarmingen, og så flyter opp når væsken blir stående stille. 

Snerken har uendret næringsverdi. Hinnen er i mange kulturer betraktet som ønskelig, og blir brukt i ulike matoppskrifter som den franske desserten teurgoule og den tyrkiske frokostretten kaymak.

Snerk brukes også til å omtale overflatehinner som dannes i starten av et flytende materiales størkningsprosess. Snerk dannes på maling når malingen blir stående i malingsboksen, og er uønsket.

Referanser
----------

1. ↑  produktdatablad[*død lenke*] – www.carboline.no

Eksterne lenker
---------------

* Snerk i Søk etter *Snerk* i Bokmålsordboka og Nynorskordboka eller i Det Norske Akademis ordbok
* Hvorfor er det snerk på kakaoen? – *Illustrert Vitenskap*
**Siple-stasjonen** var en stasjon i Antarktis som ble opprettet i 1973 av Stanford's STAR Lab, for å utforske et eksperiment som sendte særdeles lavfrekvente bølger (VLF) opp i magnetosfæren. Plasseringen var nær Den magnetiske sydpol, og det tykke isdekket gjorde at en kunne benytte en relativ effektiv dipolantenne ved VLF-frekvenser (3 kHz). John Katsufrakis fra Stanford University var den som stod for oppretteksen av stasjonen og VLF-eksperimentene ble finansierte av Stanford. 
I virkeligheten var det to stasjoner, Supe I og senere Supe II - opprettet rudt 1979, da den første ble knust av isen. Den originale Supe I-stasjonen hadde plass til at fire mann kunne overvintre, mens Supe II hadde plass til åtte personer.

Supe-stasjonen ble nedlagt da forskingsprosjektet var over i 1980-årene. Sup II-stasjonen benyttet en 300 kW generator til å drive en VLF-sender, hvor signal ble sendt til Roberval i Canada. På den tiden hadde Supe II-stasjonen den lengste dipolantennen i verdenen. Den var opprinnelig 19 km lang, og ble siden økt til 38 km. i tillegg til at en annen 38 km lang antenne som gikk vinkelrett på den første. En kunne dermed sende faserettede signaler med antennene.

Eksterne lenker
---------------

* Sup-stasjonen[*død lenke*]
* STAR Lab

Portal: Antarktis
**Kamtsjija** (også kalt **Kamtsjia** og **Kamčija**, bulgarsk: Камчия) er en 244,5 km lang elv øst i Bulgaria, den lengste elva på Balkan som munner direkte ut i Svartehavet. Den har sitt utspring der elvene Goljama Kamtsjija og Luda Kamtsjija renner sammen øst i Balkanfjellene, og renner østover mot Svartehavet der den munner ut 25 km sør for Varna.

I antikken var elva kjent som *Panisos*, og seinere ga slaverne den navnet *Titsja*. Det nåværende navnet mener man har kiptjakisk opphav. Romerne bygde festningen Erite på den venstre bredden av elva. Området rundt Kamitsjija spilte en viktig rolle i historien til Det første bulgarske riket. Mye av den bulgarske flåten fra 800- til 1300-tallet ble bygd ved munningen av elva på grunn av det gode tømmeret i området. På 1700-tallet slo lipovanerne seg ned ved den nedre delen av elva.

Kamtsjija renner blant annet gjennom Longoz, et biosfærereservat som står på UNESCOs verdensarvliste og som verner de gjenværende skogene fra nedhogginga som foregikk på midten av 1900-tallet.

Området rundt munningen har et svært variert landskap, som ofte blir oversvømt. Her finner man gamle skoger, opp til 450 meter breie strender med opp til 20 meter høye trær eller grasskledde sanddyner, ferskvannsmyrer og myraktige rester av gamle elveleier. Den uvanlige blandinga av ask, alm, or og lønn, som noen steder reiser seg 40-50 meter over bakken med lianer mellom greinene, skaper et inntrykk av en tropisk regnskog. Jonsok-klosterklokke (Leucojum aestivum) og flere planter fra soleiefamilien (Scilla sp.), i tillegg til bregner, vokser også i deltaet. Reservatet er 40 km langt og opp til 5 km bredt enkelte steder. Man kan se dyr som oter, dåhjort, hjort, villsvin og villkatt av de 26 pattedyra her, i tillegg til tjuvjo, ørner og opp til 200 andre fuglearter, inkludert 56 verna arter. Elva inneholder 25 fiskearter.

Blant landsbyene som elva renner gjennom er blant annet Veliki Preslav og Smjadovo i provinsen Sjumen, Dalgopol og Dolni Tsjiflik i provinsen Varna. Flere demninger er bygd langs elva, som gir vann til blant annet Varna  og Burgas.

|  |  |
| --- | --- |
| Oppslagsverk/autoritetsdata | GeoNames
 |